ਮਾਊਂਟ ਫੂਜੀ
ਮਾਊਂਟ ਫੂਜੀ (富士山, Fujisan?, ਆਈ.ਪੀ.ਏ.: [ɸɯᵝꜜdʑisaɴ] ( ਸੁਣੋ))) ਜਾਪਾਨ ਦਾ ਸਭ ਤੋਂ ਵੱਡਾ ਪਹਾੜ ਹੈ ਜੋ ਹੋਂਸ਼ੂ ਟਾਪੂ ਉੱਤੇ ਸਥਿਤ ਹੈ। ਇਸ ਦੀ ਉਚਾਈ 12,389 ਫੁੱਟ ਹੈ। ਇਹ ਇੱਕ ਜਵਾਲਾਮੁਖੀ ਹੈ ਜੋ ਆਖ਼ਰੀ ਵਾਰ 1707–08 ਵਿੱਚ ਫਟਿਆ ਸੀ। ਇਹ ਟੋਕੀਓ ਤੋਂ 100 ਕਿਲੋਮੀਟਰ ਦੀ ਦੂਰੀ ਉੱਤੇ ਹੈ। ਇਹ ਵਲੱਖਣ ਤੌਰ ਉੱਤੇ ਇੱਕ ਕੋਣ ਦੇ ਰੂਪ ਵਿੱਚ ਹੈ ਅਤੇ ਸਾਲ ਵਿੱਚ ਕਈ ਮਹੀਨੇ ਇਸ ਉੱਤੇ ਬਰਫ਼ ਪਈ ਰਹਿੰਦੀ ਹੈ। ਇਹ ਮਾਊਂਟ ਤਾਤੇ ਅਤੇ ਮਾਊਂਟ ਹਾਕੂ ਦੇ ਸਮੇਤ ਜਾਪਾਨ ਦੇ ਤਿੰਨ ਪਵਿੱਤਰ ਪਹਾੜਾਂ ਵਿੱਚੋਂ ਇੱਕ ਹੈ। ਇਹ ਜਾਪਾਨ ਦਾ ਇੱਕ ਇਤਿਹਾਸਿਕ ਸਥਾਨ ਹੈ। 22 ਜੂਨ 2013 ਨੂੰ ਇਸ ਨੂੰ ਯੂਨੈਸਕੋ ਦੀ ਵਿਸ਼ਵ ਵਿਰਾਸਤ ਸਥਾਨਾਂ ਦੀ ਸੂਚੀ ਵਿੱਚ ਸ਼ਾਮਲ ਕੀਤਾ ਗਿਆ।